Document ID: /roh_data/filtered/fineweb-2-filterrobots_roh.jsonl.gz/8470

L'Uffizi federal da sanadad annunzia da vulair schluccar las mesiras cunter il coronavirus er per persunas en gruppas da ristg. Quai en vista a las cifras d'infecziuns che giajan enavos mintga di. Ins saja vid lavurar vid schluccadas en spezial per persunas pli veglias, ha declerà Daniel Koch dal BAG.
Cun agid da l'uschenumnà «contact tracing» possian ins cuntanscher che las cifras giajan vinavant enavos, ha declerà Koch. El ha er danovamain appellà da vinavant sa tegnair vid las mesiras da distanza e d'igiena.